Ovog ljeta odlične turističke rezultate bilježi i grad Ogulin koji je, piše portal Radio Ogulina, zabilježio porast turističkih dolazaka od čak 20 posto.

Iz Turističkog ureda Ogulina kažu da u jeku turističke sezone više od 80 posto turističkog prometa čine strani turisti pri čemu su najbrojniji gosti iz Koreje, Njemačke i Poljske, dok se do kraja kolovoza očekuje porast dolazaka i noćenja gostiju iz Italije.

Sadržaj se nastavlja...

- Najviše domaćih turista u Ogulin je stiglo iz Grada Zagreba (22,20%) i Splitsko - dalmatinske županije (13,95%). Za cijelo područje grada Ogulina, prosječno trajanje boravka domaćih gostiju je 2,21 dan, a stranih 1,36 dana. Pojedinačno pak, po zemlji porijekla, najduže se zadržavaju gosti iz Srbije, Danske i Hong Konga (više od 4 dana), navode u Turističkom uredu.

Ogulin je povećao i smještajne kapacitete, pa je do sada ostvareno preko 18.200 noćenja u 68 registriranih smještajnih objekata i vikend kuća u naseljima. Najviše noćenja je ostvareno u hotelima - 36 posto, dok 45,7 posto noćenja pripada objektima u domaćinstvu.

- Na području grada Ogulina ukupno je registrirano 516 stalnih i 127 pomoćnih postelja (82 postelje više nego lani), ali od toga 19 postelja je u okviru objekata kuća/stanovi za odmor tj. vikendica, piše Radio Ogulin.

KAportal.hr